marsh-mellow/hindi_wikipedia huggingface dataset:
200काल्पनिक चित्र जिसमें ऍप्सिलन ऍरिडानी तारे के इर्द-गिर्द दो ग्रह और दो क्षुद्रग्रह घेरे परिक्रमा करते दिखाए गए हैं
200ऍप्सिलन ऍरिडानी (बाएँ) और सूरज (दाएँ) की तुलना
ऍप्सिलन ऍरिडानी (बायर नाम:   या  ) स्रोतास्विनी तारामंडल में स्थित एक तारा है। यह पृथ्वी से लगभग 10.5 प्रकाश-वर्ष की दूरी पर है और इसकी पृथ्वी से देखी जाने वाली चमक (यानि सापेक्ष कान्तिमान) 3.73 मैग्नीट्यूड मापी गई है। यह एक नारंगी रंग का 2 श्रेणी वाला मुख्य अनुक्रम तारा है जिसका सतही तापमान लगभग 5,000 कैल्विन है। इसका द्रव्यमान (मास) और व्यास (डायामीटर) सूरज से थोड़े छोटे हैं।

वैज्ञानिक पिछले 20 साल से ऍप्सिलन ऍरिडानी की हिलावट का अध्ययन कर रहें हैं और इस से उन्होंने अंदाज़ा लगाया है के इसके इर्द-गिर्द बृहस्पति जैसा एक गैस दानव ग्रह तारे से 3.4 खगोलीय इकाईयों (ख॰इ॰) की दूरी पर परिक्रमा कर रहा है, जिसका नाम उन्होंने ऍप्सिलन ऍरिडानी "बी" रखा है। उनका यह भी अनुमान है के इस तारे के इर्द-गिर्द दो क्षुद्रग्रहों (ऐस्टेरोईड) के घेरे हैं - एक 3 ख॰इ॰ की दूरी पर और दूसरा 20 ख॰इ॰ की दूरी पर। यह भी मुमकिन है के एक और भी ग्रह इसकी परिक्रमा कर रहा हो, जिसका नाम उन्होंने ऍप्सिलन ऍरिडानी "सी" रखा है। अभी तक जितने भी तारों के इर्द-गिर्द ग़ैर-सौरीय ग्रह मिले हैं, ऍप्सिलन ऍरिडानी उन सब में पृथ्वी के सब से पास है।

 विवरण 
ऍप्सिलन ऍरिडानी हमारे सूरज का तेरहवा सब से नज़दीकी तारा है। इसका द्रव्यमान सूरज के द्रव्यमान का 82 है और इसका व्यास सूरज के व्यास का 74 है। इसकी चमक (निरपेक्ष कान्तिमान) सूरज की चमक की सिर्फ़ 34 है। इस तारे की चुम्बकीय प्रक्रियाएँ सूरज से काफ़ी ज़्यादा हैं जिस से खगोलशास्त्री अनुमान लगते हैं कि इसकी बाहरी गैस-मंडल में सूरज से अधिक हरकत चल रही है।

ग्रहों और क्षुद्रग्रहों के अलावा इस तारे के इर्द-गिर्द बहुत सी धूल भी पाई गई है जो इसके तारे पर केन्द्रित चक्र बनाए हुए है।

 साहित्य में 
क्योंकि ऍप्सिलन ऍरिडानी तारा सूरज से थोड़ा-बहुत मिलता-जुलता है, इसलिए विज्ञान कथा साहित्य (साइन्स फिक्शन) में इस तारे पर आधारित बहुत सी काल्पनिक कहानियाँ बनी हैं। यह या तो इसके ग्रहों पर जीवों के मिलने की कल्पना करती हैं या फिर यहाँ मनुष्यों के नए बसेरों के बनाने की।

 इन्हें भी देखें 
 स्रोतास्विनी तारामंडल
 मुख्य अनुक्रम तारा
 ग़ैर-सौरीय ग्रह
 गैस दानव ग्रह

 सन्दर्भ 

श्रेणी:तारे
श्रेणी:मुख्य अनुक्रम तारे
श्रेणी:परितारकीय चक्र
श्रेणी:हिन्दी विकि डीवीडी परियोजना
श्रेणी:स्रोतास्विनी तारामंडल
210नीले महादानव ऍप्सिलन ओरायोनिस तारे की भयंकर रौशनी और विकिरण से इर्द-गिर्द का ऍन॰जी॰सी॰१९९० नामक आणविक बादल उजागर है
210कालपुरुष (ओरायन) तारामंडल में कालपुरुष की आकृति के कमरबंद के बीच का तारा ऍप्सिलन ओरायोनिस () है
210कालपुरुष के कमरबंद का नज़दीकी दृश्य - बीच का तारा ऍप्सिलन ओरायोनिस है
ऍप्सिलन ओरायोनिस, जिसके बायर नामांकन में भी यही नाम (  या  ) दर्ज है, आकाश में कालपुरुष तारामंडल में स्थित एक नीला महादानव तारा है। यह पृथ्वी से दिखने वाले तारों में से ३०वाँ सब से रोशन तारा है। यह हमसे १३०० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.७० है।

इस तारे का वर्णक्रम बहुत शुद्ध माना जाता है और खगोलशास्त्री इस से उत्पन्न हुए प्रकाश का प्रयोग अंतरतारकीय माध्यम (उर्फ़ "इन्टरस्टॅलर मीडयम", यानि तारों के बीच का व्योम जिसमें गैस, प्लाज़्मा और खगोलीय धूल मिलती है) का अध्ययन करने के लिए करते हैं। ऍप्सिलन ओरायोनिस के चंद लाख सालों में लाल महादानव बनकर महानोवा (सुपरनोवा) धमाके में फटने की संभावना है। वर्तमान में इसके इर्द-गिर्द एक ऍन॰जी॰सी॰१९९० नामक आणविक बादल है जो इस तारे के विकिरण (रेडियेशन) से दमकता है।

 अन्य भाषाओं में 
ऍप्सिलन ओरायोनिस को अंग्रेज़ी में "अलनिलम" () भी कहा जाता है। यह अरबी भाषा के "अल-निज़ाम" () से लिया गया है जिसका अर्थ "मोतियों की लड़ी" है।

 वर्णन 
ऍप्सिलन ओरायोनिस एक 0  श्रेणी का महादानव तारा है। इसकी अंदरूनी चमक (निरपेक्ष कान्तिमान) हमारे सूरज की ३,७५,००० गुना है (यानि तीन लाख गुना से भी ज़्यादा)। इसका व्यास हमारे सूरज के व्यास का २६ गुना और इसका द्रव्यमान सूरज के द्रव्यमान का ४० गुना है। इसमें नाभिकीय संलयन (न्यूक्लीयर फ्यूज़न) इतनी भयंकर तेज़ी से चल रहा है के इस से पैदा होने वाली कणों की सौर आँधी २,००० किलोमीटर प्रति सैकंड की गति से इस तारे की सतह से व्योम में फैलती रहती है। इस तारे का तापमान भी बहुत अधिक है और सतह पर २५,००० कैल्विन अनुमानित किया गया है। माना जाता है कि ऍप्सिलन ओरायोनिस कि उम्र ४०,००,००० वर्ष है।

 इन्हें भी देखें 
 नीला महादानव
 महादानव तारे
 महानोवा
 आणविक बादल
 कालपुरुष तारामंडल

 सन्दर्भ 

श्रेणी:तारे
श्रेणी:महादानव तारे
श्रेणी:कालपुरुष तारामंडल
श्रेणी:हिन्दी विकि डीवीडी परियोजना
240कराइना तारामंडल में ऍप्सिलन कराइनी तारा
240ऍप्सिलन कराइनी द्वितारे के दोनों तारों का काल्पनिक चित्रण
ऍप्सिलन कराइनी, जिसका बायर नामांकन भी यही नाम (  या  ) है, कराइना तारामंडल में स्थित एक द्वितारा है। इसका पृथ्वी से देखा गया औसत सापेक्ष कांतिमान (यानि चमक का मैग्निट्यूड) १.८६ है और यह पृथ्वी से लगभग ६३० प्रकाश-वर्ष की दूरी पर स्थित है। यह पृथ्वी से दिखने वाले सबसे रोशन तारों में से एक है।

 अन्य भाषाओं में 
ऍप्सिलन कराइनी को "ऐवियर" () भी कहा जाता है। यह नाम १९३० के दशक में ब्रिटेन की वायुसेना के गढ़ा था।

 वर्णन 
ऍप्सिलन कराइनी एक द्वितारा है:
 इसका ऍप्सिलन कराइनी ए (  ) कहलाने वाला मुख्य तारा एक 0  श्रेणी का नारंगी दानव तारा है, जो अपने जीवन के अंतिम चरणों में आकर बहुत फूला हुआ है। इसका द्रव्यमान (मास) हमारे सूरज के द्रव्यमान का १० गुना है और इसका व्यास (डायामीटर) सूरज के व्यास का १७० गुना है। इसकी निहित चमक (निरपेक्ष कान्तिमान) हमारे सूरज की १०,००० गुना है और सतही तापमान केवल ४,१०० कैल्विन है।
 इसका ऍप्सिलन कराइनी बी (  ) कहलाने वाला साथी तारा एक 2  श्रेणी का नीला बौना तारा (यानि मुख्य अनुक्रम तारा) है। यह एक अत्यंत गरम तारा है और इसका सतही तापमान २४,००० कैल्विन है। इसका द्रव्यमान सौर द्रव्यमान का ८ गुना और व्यास सौर व्यास का ४.५ गुना है। इसकी चमक हमारे सूरज की चमक की लगभग ३,००० गुना है।

 इन्हें भी देखें 
 दानव तारे
 बौने तारे
 कराइना तारामंडल

 सन्दर्भ 

श्रेणी:तारे
श्रेणी:दानव तारे
श्रेणी:मुख्य अनुक्रम तारे
श्रेणी:कराइना तारामंडल
श्रेणी:हिन्दी विकि डीवीडी परियोजना
ऍप्सिलन पॅगासाई पर्णिन अश्व तारामंडल में '' के चिह्न द्वारा नामांकित तारा है
ऍप्सिलन पॅगासाई, जिसका बायर नाम भी यही (  या  ) है, पर्णिन अश्व तारामंडल का सब से रोशन तारा है। यह पृथ्वी से दिखने वाले तारों में से ८२वाँ सब से रोशन तारा है। इसकी पृथ्वी से देखी गई चमक (सापेक्ष कान्तिमान) २.४ मैग्नीट्यूड है। ऍप्सिलन पॅगासाई हमसे लगभग ७०० प्रकाश वर्ष की दूरी पर स्थित है।

 अन्य भाषाओँ में 
ऍप्सिलन पॅगासाई तारे को अंग्रेज़ी में "एनफ़" () भी कहते हैं, जो अरबी के "अल-एनफ़" () से लिया गया है, जिसका अर्थ "नाक" है।

 विवरण 
ऍप्सिलन पॅगासाई 2  श्रेणी का नारंगी महादानव तारा है, जिसका द्रव्यमान हमारे सूरज के द्रव्यमान का १० से ११ गुना और व्यास (डायामीटर) हमारे सूरज के व्यास का १५० गुना है। इसकी तारे की निहित चमक (निरपेक्ष कान्तिमान) सूरज की लगभग ६,७०० गुना है। इसका सतही तापमान ४,४६० कैल्विन अनुमानित किया गया है। खगोलशास्त्रियों ने अंदाज़ा लगाया है कि यह अपने जीवन के अंत में आ पहुँचा है और कुछ ही दसियों लाखों सालों में या तो एक महानोवा (सुपरनोवा) धमाके में ध्वस्त हो जाएगा या फिर एक सफ़ेद बौना बनकर जीवनकाल अंत करेगा। यह एक परिवर्ती तारा भी है जिसकी चमक ०.७ से ३.५ मैग्नीट्यूड के बीच बदलती है। इसकी वजह इसकी सतह से उठती भीमकाय लपटों को माना जाता है हालाँकि इसका पक्का कारण ज्ञात नहीं है।

 इन्हें भी देखें 
 पर्णिन अश्व तारामंडल
 सबसे रोशन तारों की सूची
 महादानव

 सन्दर्भ 

श्रेणी:पर्णिन अश्व तारामंडल
श्रेणी:तारे
श्रेणी:महादानव तारे
श्रेणी:हिन्दी विकि डीवीडी परियोजना
200महाश्वान तारामंडल (हिन्दी नामों के साथ) - ऍप्सिलन महाश्वान तारा ("अधारा") कुत्ते की आकृति के निचले पाऊँ पर स्थित है
ऍप्सिलन महाश्वान या अधारा, जिसका बायर नाम "ऍप्सिलन कैनिस मेजोरिस" (   या  ) है, महाश्वान तारामंडल का दूसरा सब से रोशन तारा है। यह पृथ्वी से दिखने वाले तारों में से चौबीसवा सब से रोशन तारा भी है। यह पृथ्वी से लगभग 430 प्रकाश वर्ष की दूरी पर है। हालांकि की पृथ्वी से यह एक तारा लगता है, यह वास्तव में एक द्वितारा मंडल है।  ,  ,  , 2003, "...     ,  1.50, 431   ,  3700       ..."

 अन्य भाषाओँ में 
ऍप्सिलन महाश्वान को अंग्रेज़ी में "ऍप्सिलन कैनिस मेजोरिस" (  ) कहते हैं। "अधारा" () भी इसका एक परंपरागत नाम है जो अरबी भाषा के "अधारा" () शब्द से लिया गया है, जिसका अर्थ है "कन्याएँ"।

 विवरण 
ऍप्सिलन महाश्वान द्वितारे का मुख्य तारा नीले-सफ़ेद रंग का एक 2 श्रेणी का दानव तारा है। इसका सतही तापमान 25,000 कैल्विन और यह हमारे सूरज की 3,700 गुना चमक (निरपेक्ष कान्तिमान) रखता है। यह हमारे सूरज से 20,000 गुना अधिक विकिरण (रेडियेशन) उर्जा प्रसारित करता है। इसका द्रव्यमान (मास) सूरज के द्रव्यमान का लगभग 10 गुना है और इसका व्यास (डायामीटर) सौर व्यास का लगभग 11 गुना है। इस मुख्य तारे की चमक इतनी तेज़ है के अगर यह पृथ्वी से उतना ही दूर होता जितना व्याध तारा (उर्फ़ सीरियस, जो पृथ्वी पर रात का सबसे रोशन तारा है) है तो आकाश में इसकी चमक शुक्र से भी ज़्यादा होती। ऍप्सिलन महाश्वान के मुख्य तारे की चमक अपने साथी तारे से 250 गुना अधिक है।

काफ़ी अरसे से ऍप्सिलन महाश्वान हमारे सौर मंडल से दूर जा रहा है। आज से 47 लाख साल पहले, ऍप्सिलन महाश्वान पृथ्वी से 34 प्रकाश वर्ष की दूरी पर था और पृथ्वी के आकाश में -3.99 मैग्नीट्यूड के साथ चमकता था, हालाँकि मानव जाति ने यह कभी नहीं देखा क्योंकि तब वह जन्मी ही नहीं थी। इस स्तर की चमक न तो किसी तारे की उसके बाद रही है और न ही आने वाले कम-से-कम 50 लाख सालों तक रहेगी।

 इन्हें भी देखें 
 महाश्वान तारामंडल
 सबसे रोशन तारों की सूची
 दानव तारा
 द्वितारा

 सन्दर्भ 

श्रेणी:तारे
श्रेणी:दानव तारे
श्रेणी:महाश्वान तारामंडल
श्रेणी:हिन्दी विकि डीवीडी परियोजना
ऍप्सिलन सिगनाए हंस (सिग्नस) तारामंडल में '' के चिह्न द्वारा नामांकित तारा है
ऍप्सिलन सिगनाए, जिसका बायर नाम भी यही (  या  ) है, हंस तारामंडल का एक तारा है। यह पृथ्वी से दिखने वाले सबसे रोशन तारों में से एक है। पृथ्वी से देखी गई इस तारे की चमक (सापेक्ष कान्तिमान) २.५ मैग्नीट्यूड है और यह हमसे लगभग ७२ प्रकाश वर्ष की दूरी पर स्थित है।

 अन्य भाषाओँ में 
ऍप्सिलन सिगनाए तारे को "जीनाह" () भी कहते हैं, जो अरबी भाषा के  से आया है और जिसका अर्थ "पंख" है।

 विवरण 
पृथ्वी से एक दिखने वाला ऍप्सिलन सिगनाए वास्तव में एक दोहरा तारा है। इसका मुख्य तारा 0  श्रेणी का एक नारंगी दानव तारा है, जिसका द्रव्यमान हमारे सूरज के द्रव्यमान का २ से ४ गुना और व्यास (डायामीटर) हमारे सूरज के व्यास का १२ से १६ गुना है। इसकी तारे की निहित चमक (निरपेक्ष कान्तिमान) सूरज की ४० से ६० गुना है। यह एक ठंडा तारा है जिसका सतही तापमान केवल ४,६७५ कैल्विन है। इसका साथी तारा एक १३ मैग्नीट्यूड का धुंधला सा तारा है (याद रहे कि मैग्नीट्यूड ऐसा उल्टा माप है जो कि जितना ज़्यादा हो चमक उतनी ही कम होती है)। यह एक 3 श्रेणी का तारा है।

 इन्हें भी देखें 
 हंस तारामंडल
 सबसे रोशन तारों की सूची
 दानव तारा
 दोहरा तारा

 सन्दर्भ 

श्रेणी:हंस तारामंडल
श्रेणी:तारे
श्रेणी:दानव तारे
श्रेणी:दोहरे तारे
श्रेणी:हिन्दी विकि डीवीडी परियोजना
220ऍप्सिलन सॅन्टौरी नरतुरंग (सॅन्टौरस) तारामंडल में '' के चिह्न द्वारा नामांकित तारा है
ऍप्सिलन सॅन्टौरी, जिसका बायर नाम भी यही (  या  ) है, नरतुरंग तारामंडल का एक तारा है और पृथ्वी से दिखने वाले तारों में से ७२वाँ सब से रोशन तारा है। यह हमसे ३८० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) २.२९ है।

 अन्य भाषाओँ में 
अंग्रेज़ी में ऍप्सिलन सॅन्टौरी को "बिरडन" () भी कहा जाता हैं, जो अरबी के "अल-बरदून" () शब्द से लिया गया है।

 तारे का ब्यौरा 
ऍप्सिलन सॅन्टौरी एक 1  श्रेणी का नीला-सफ़ेद दानव तारा है। यह एक बेटा सॅफ़ॅई परिवर्ती तारा है जिसकी चमक २.२९ से २.३१ मैग्निट्यूड की सीमाओं के बीच बदलती रहती है।

 इन्हें भी देखें 
 दानव तारा
 बेटा सॅफ़ॅई परिवर्ती तारा
 नरतुरंग तारामंडल
 सबसे रोशन तारों की सूची

 सन्दर्भ 

श्रेणी:तारे
श्रेणी:दानव तारे
श्रेणी:परिवर्ती तारे
श्रेणी:नरतुरंग तारामंडल
श्रेणी:हिन्दी विकि डीवीडी परियोजना
230धनु तारामंडल में ऍप्सिलन सैजिटेरियाइ तारा " " से नामांकित है
ऍप्सिलन सैजिटेरियाइ जिसके बायर नामांकन में भी यही नाम (  या  ) दर्ज है, आकाश में धनु तारामंडल में स्थित एक द्वितारा है। यह पृथ्वी से दिखने वाले तारों में से ३५वाँ सब से रोशन तारा है। यह हमसे १४४.६४ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.७९ है।  ,     , , 2010,  978-0-7566-6210-3. इसका एक बहुत ही धुंधला साथी तारा भी है जिसे ऍप्सिलन सैजिटेरियाइ बी बुलाया जाता है।

 अन्य भाषाओं में 
भारतीय संस्कृति में ऍप्सिलन सैजिटेरियाइ और डॅल्टा सैजिटेरियाइ तारों को इकट्ठा पूर्वाषाढ़ के नाम से जाना जाता है। ऍप्सिलन सैजिटेरियाइ को अंग्रेज़ी में "कोस ऑस्ट्रालिस" ( ) भी कहा जाता है जिसका अर्थ "दक्षिणी धनुष" है। यह अरबी भाषा के "क़ौस" (, यानि "धनुष") और लातिनी भाषा के "ऑस्ट्रालिस" (, यानी "दक्षिणी") का संयुक्त शब्द है।

 वर्णन 
ऍप्सिलन सैजिटेरियाइ का मुख्य तारा एक 9.5  श्रेणी का दानव तारा है। इसकी अंदरूनी चमक (निरपेक्ष कान्तिमान) हमारे सूरज की ३७५ गुना है। इसका व्यास हमारे सूरज के व्यास का ७ गुना और इसका द्रव्यमान सूरज के द्रव्यमान का ५ गुना है।

 इन्हें भी देखें 
 द्वितारा
 दानव तारा
 धनु तारामंडल

 सन्दर्भ 

श्रेणी:तारे
श्रेणी:दानव तारे
श्रेणी:धनु तारामंडल
श्रेणी:हिन्दी विकि डीवीडी परियोजना
230बिच्छु के रूप वाले वॄश्चिक तारामंडल का चित्रण, जिसमें ऍप्सिलन स्कोर्पाए '' के चिह्न द्वारा नामांकित तारा है
 ऍप्सिलन स्कोर्पाए ( ,  ), जिसका बायर नामांकन भी यही है, वॄश्चिक तारामंडल का एक तारा है। यह पृथ्वी से दिखने वाले सभी तारों में से ७६वाँ सब से रोशन तारा है। यह पृथ्वी से लगभग ६५ प्रकाश वर्ष की दूरी पर है और पृथ्वी से इसका औसत सापेक्ष कांतिमान (यानि चमक का मैग्निट्यूड) २.२९ है।

 अन्य भाषाओँ में 
ऍप्सिलन स्कोर्पाए को "वेई" () के नाम से भी जाना जाता है, हालांकि यह नाम अधिक प्रख्यात नहीं है।

 विवरण 
ऍप्सिलन स्कोर्पाए 2  श्रेणी का एक पीला उपदानव तारा है।

 इन्हें भी देखें 
 वॄश्चिक तारामंडल
 सबसे रोशन तारों की सूची
 उपदानव तारा

 सन्दर्भ 

श्रेणी:तारे
श्रेणी:उपदानव तारे
श्रेणी:वॄश्चिक तारामंडल
श्रेणी:हिन्दी विकि डीवीडी परियोजना
ऍप्सिलनप्रोटियोबैक्टीरिया () बैक्टीरिया के प्रोटियोबैक्टीरिया संघ का एक जीववैज्ञानिक वर्ग है। इसकी अधिकांश ज्ञात जातियाँ कुछ प्राणियों के जठरांत्र क्षेत्र में सहजीवी होती हैं, हालांकि कुछ रोगजनक भी हैं। कुछ ऍप्सिलनप्रोटियोबैक्टीरिया जातियाँ महासागरों में जलतापीय छिद्रों से भी मिली हैं और रसायनाहारी होती हैं।

 इन्हें भी देखें 
 प्रोटियोबैक्टीरिया
 रसायनाहारी
 ग्राम-ऋणात्मक बैक्टीरिया

 सन्दर्भ 


श्रेणी:बैक्टीरिया वर्ग
श्रेणी:प्रोटियोबैक्टीरिया
श्रेणी:ग्राम-ऋणात्मक बैक्टीरिया
ऍफ़ के ऍम मुनीम  एक बांग्लादेशी न्यायाधीश थे। वे बांग्लादेश के पूर्व मुख्य न्यायाधीश रह चुके हैं, जोकी बांग्लादेश  का सर्वोच्च न्यायिक पद है। उन्हें इस पद पर बांग्लादेश के राष्ट्रपति   अहसानुद्दीन चौधरी द्वारा, परंपरानुसार, वरिष्ठता के आधार पर नियुक्ति किया गया था।

इन्हें भी देखें
 बांग्लादेश 
 बांग्लादेश के मुख्य न्यायाधीश 
 बांग्लादेश के मुख्य न्यायाधीशगण की सूची

सन्दर्भ

बाहरी कड़ियाँ
सर्वोच्च न्यायालय की आधिकारिक वेबसाइट

श्रेणी:बांग्लादेश के मुख्य न्यायाधीश
श्रेणी:बांग्लादेश के लोग
एम.पी.ई.जी ४  १४४९६-१४:२००३, डिजिटल ध्वनि संकेत (ऑडियो सिग्नल) संपीड़न तकनीक होती है। इसमें एमपी3 से कुछ ज्यादा अलग नहीं है, लेकिन एमपी3 की तुलना में यह ज्यादा जटिल होता है। यदि सात बार डी बोलना है, तो ऑडियो फॉर्मेट में इसे डी7 के रूप में लिख दिया जाता है। इससे ऑडियो संचिका संपीड़ित (कंप्रेस) हो जाती है। ऑडियो संचिका की तुलना में वीडियो संचिका को कंप्रेस करना मुश्किल काम होता है। इसमें विशेष प्रकार के कोड तंत्र का इस्तेमाल किया जाता है। कंप्रेशन और डिकंप्रेशन के जरिए चित्रों को फ्रीक्वेंसी डोमेन में स्थानांतरित किया जाता है। इसे कोडेक (कोडर-डीकोडर) कहा जाता है। एमपी4 प्लेयर साधारण तरीके से काम करता है।

 इतिहास 
-4 भाग 14 अधिक सामान्य  14496-12:2004 (-4 भाग 12:  बेस मीडिया फ़ाइल स्वरूप) का एक उदाहरण है जो सीधे  फ़ाइल स्वरूप पर आधारित है। एमपीईजी -4 भाग 14 अनिवार्य रूप से क्विक टाइम फ़ाइल प्रारूप के समान है, लेकिन औपचारिक रूप से प्रारंभिक ऑब्जेक्ट डिस्क्रिप्टर (आईओडी) और अन्य एमपीईजी सुविधाओं के लिए समर्थन निर्दिष्ट करता है। यह आईएसओआईईसी१४४९६-१ (एमपीईजी-४ भाग १: सिस्टम्स) के खंड १३ को संशोधित और पूरी तरह से बदल देता है, जिसमें एमपीईजी-४ सामग्री के लिए फ़ाइल प्रारूप पहले निर्दिष्ट किया गया था। एमपीईजी -4 फ़ाइल प्रारूप विनिर्देश क्विकटाइम प्रारूप पर आधारित था जो 2001 में प्रकाशित हुआ था । एमपीईजी -4 फ़ाइल प्रारूप,संस्करण 1 को 2001 में आईएसओ  आईईसी 14496-1: 2001 के रूपमें प्रकाशित किया गया था, जो कि एक संशोधन है। एमपीईजी ४ भाग१: १९९९ में प्रकाशित सिस्टम विनिर्देश (आईएसओआईईसी१४४९६-१:१९९९)।  2003 में, 4 फ़ाइल स्वरूप के पहलेसंस्करण को संशोधित किया गया और -4 भाग 14: 4 फ़ाइल स्वरूप( 14496 14:2003) द्वारा प्रतिस्थापित किया गया, जिसे आमतौर पर -4 फ़ाइल स्वरूप संस्करण 2 के नाम से जाना जाता है। 4 फ़ाइल स्वरूप को  बेस मीडिया फ़ाइलस्वरूप  14496 12:2004 में सामान्यीकृत किया गया था, जो समय आधारित मीडिया फ़ाइलों के लिए एक सामान्य संरचनाको परिभाषित करता है। यह बदले में परिवार में अन्य फ़ाइल स्वरूपों के आधार के रूप में उपयोग किया जाता है (उदाहरण के लिए 4,3,   2000)

 उपयोगिता 
एमपी4 का सबसे बड़ा फायदा है इसकी भण्डारण (स्टोरेज) क्षमता। उदाहरण के तौर पर एक पूरी हिन्दी फिल्म कम से कम दो सीडी में आती है। यदि फिल्म की संचिका को एमपी4 में बदला जाए, तो एक एमपी4 में कम से कम चार-पांच फिल्म आ सकती है। कई मामलों में जहां एमपी4 तकनीक लाभदायक है, तो इस तकनीक के कई नुकसान भी हैं। एमपी 4 की वजह से पाइरेसी की समस्या बढ़ी है। इन संचिकाओं को डाउनलोड करने में समय काफी लगता है। साथ ही इनके बीच-बीच में रुकने की समस्या भी आती है।
 
जैसे एमपीथ्री संचिका किसी म्यूजिक या ऑडियो संचिका की गुणवत्ता को प्रभावित किए बिना संपीड़ित कर बनाई जाती हैं। ठीक उसी तरह एमपी4 वीडियो संचिका को संपीड़ित कर बनाई जाती है। यह नई तकनीक वीडियो संचिका को इतना घटा देती है कि उन्हें स्टोर करना बेहद आसान हो जाता है। ऑडियो-वीडियो के लिए बनने वाली भारी-भरकम संचिका संपीड़ित होकर एमपी4 के रूप में आती है।

 सन्दर्भ 

 बाहरी कड़ियाँ 
श्रेणी:तकनीक
श्रेणी:विज्ञान
20 मार्च 2010 को ऍयाफ़्यात्लायोएकुत्ल्ल ज्वालामुखीय मंडल में फटता हुआ एक मुख
ऍयाफ़्यात्लायोएकुत्ल्ल (आइस्लैण्डी: ) आइसलैंड में एक ज्वालामुखी और उस पर स्थित एक बर्फ़ की टोपी है, जिस से कुछ हिमानियाँ (ग्लेशियर) भी चलते हैं। इस ज्वालामुखी का मुख 1,666 मीटर (5,466 फ़ुट) की ऊंचाई पर है। ऍयाफ़्यात्लायोएकुत्ल्ल अक्सर फटता रहता है। सन् 2010 में इसके फटने से पश्चिमोत्तर यूरोप के वायुमंडल में इसकी राख के बादल फैल गए थे जिस से कई हफ़्तों तक हवाई जहाज़ों का यातायात ठप्प रहा।    ,   ,  , 2011,  978-1-4296-6022-8, ...    '     .    21, 2010,       .   14,      .              .      ...      ...

 चित्रघर 

 इन्हें भी देखें 
 ज्वालामुखी
 हिमानी
 आइसलैंड

 सन्दर्भ 

श्रेणी:ज्वालामुखी
श्रेणी:आइसलैंड की हिमानियाँ
श्रेणी:यूरोप की हिमानियाँ
श्रेणी:आइसलैंड के पर्वत
श्रेणी:आइसलैंड
श्रेणी:हिन्दी विकि डीवीडी परियोजना
श्रेणी:एक हज़ारी
वॉयेजर द्वितीय यान द्वारा १९८६ को ली गयी एक ऍरिअल की तस्वीर
ऍरिअल अरुण (युरेनस) ग्रह का एक उपग्रह है। अकार में यह अरुण का चौथा सब से बड़ा उपग्रह है। ऍरिअल अरुण के सारे उपग्रहों में से सब से अधिक चमकदार है। अरुण के अन्य बड़े चंद्रमाओं की तरह, ऍरिअल भी बर्फ़ और पत्थर का बना हुआ है। इसकी सतह बर्फ़ीली और अन्दर का केंद्रीय भाग पत्थरीला है। इसकी सतह बहुत ऊबड़-खाबड़ है और उसपर ऊंचे टीले और गहरी खाइयाँ दोनों दिखाई देती हैं। वॉयेजर द्वितीय यान के १९८६ में अरुण के पास से गुज़रने पर ऍरिअल की सतह के लगभग ३५ हिस्से के नक्शे बनाए जा चुके हैं। फ़िलहाल ऍरिअल का अध्ययन करने के लिए कोई और अंतरिक्ष यान भेजने की कोई योजना नहीं है। हालांकि अरुण के सारे बड़े उपग्रहों पर भूकम्पों के सुराग मिलते हैं, लेकिन ऐसा प्रतीत होता है के ऍरिअल पर आये हुए भूकंप सब से ताज़ा हैं।

 अकार 
ऍरिअल का अकार गोल है। इसका औसत व्यास लगभग ११५८ किमी है। इसके मुक़ाबले में पृथ्वी के चन्द्रमा का व्यास लगभग ३,४७४ किमी है, यानि की ऍरिअल का अकार हमारे चन्द्रमा के एक-तिहाई से ज़रा छोटा है।

 इन्हें भी देखें 
 अरुण के प्राकृतिक उपग्रह
 अरुण (ग्रह)

श्रेणी:प्राकृतिक उपग्रह
श्रेणी:अरुण के प्राकृतिक उपग्रह
श्रेणी:सौर मंडल
श्रेणी:हिन्दी विकि डीवीडी परियोजना
एरियल यूनिकोड एम एस अब तक विंडोज आधारित सबसे सुन्दर यूनिकोड फॉन्ट्स में से एक है। एरियल फॉन्ट का यह यूनिकोड संस्करण माइक्रोसॉफ्ट द्वारा विकसित किया गया है। चूंकि यह मुफ्त डाउनलोड के लिए उपलब्ध नहीं है, अत: यहां इसका कोई लिंक इत्यादि नहीं दिया गया है। किन्तु यह फॉन्ट माइक्रोसॉफ्ट ऑफिस के नए संस्करणों के साथ सामान्यत: मुफ्त में भी उपलब्ध रहता है।

श्रेणी:फॉण्ट
ऍरिस (प्रतीक: 16) हमारे सौर मण्डल का सब से बड़ा ज्ञात बौना ग्रह है। अंतर्राष्ट्रीय खगोलीय संघ द्वारा रखा गया इसका औपचारिक नाम "138119  ऍरिस" है। ऍरिस हमारे सौर मण्डल में सूरज की परिक्रमा करती सभी ज्ञात खगोलीय वस्तुओं में से नौवी सबसे बड़ी वस्तु है। इसका व्यास (डायामीटर) 2,300 - 2,600 किमी अनुमानित किया जाता है। इसका द्रव्यमान (मास) यम (प्लूटो) से 27 ज़्यादा और पृथ्वी के द्रव्यमान का केवल 027 है।

ऍरिस की खोज सन् 2004 में की गयी थी। यह एक वरुण-पार वस्तु है (यानि वरुण (नॅप्टयून) की कक्षा से भी बाहार है)। ऍरिस सूरज से बेहद दूर है और काइपर घेरे से भी बाहर एक बिखरे चक्र नाम के क्षेत्र में स्थित है। 2011 में यह सूरज से 96.6खगोलीय इकाई की दूरी पर था, जो प्लूटो से भी तीन गुना अधिक है। ऍरिस के इर्द-गिर्द इसका उपग्रह डिस्नोमिया परिक्रमा करता है। आज की तारीख़ में ऍरिस और डिस्नोमिया हमारे सौर मण्डल की सब से दूरी पर स्थित प्राकृतिक वस्तुएँ हैं।

 अन्य भाषाओँ में 
ऍरिस को अंग्रेज़ी में "" और डिस्नोमिया को अंग्रेज़ी में "" लिखते हैं। ऍरिस का नाम प्राचीन यूनानी धर्म की एक देवी, ऍरिस (), से लिया गया है जो विवाद और लड़ाई-झगड़े की देवी मानी जाती थीं।

 कक्षा और परिक्रमा 
ऍरिस को सूरज की एक पूरी परिक्रमा लेने में 557 साल लग जाते हैं। ऍरिस की कक्षा सौर मण्डल के चपटे चक्र से तिरछी है। परिक्रमा करता हुआ यह आधे समय के लिए उस चक्र से ऊपर उठ होता है और बाक़ी आधे समय के लिए नीचे आ जाता है। इसके परिक्रमा कक्ष का सौर मण्डल के चक्र से 44 डिग्री का कोण है।

 ऍरिस की बनावट 
ऍरिस की सतह का एल्बीडो (सफ़ेदपन या चमकीलापन)0.86  है, जो सौर मण्डल की किसी भी अन्य वस्तु से अधिक है, सिवाय शनि के उपग्रह ऍनसॅलअडस के। वैज्ञानिक इसकी वजह यह बताते हैं के ऍरिस एक सूरज से अत्यंत दूर बहुत ही ठन्डे इलाक़े में है और उसकी सतह पर जमी हुई मीथेन गैस की चमकीली बर्फ़ हमेशा रहती है। इस रोशन छवि की वजह से अपनी पृथ्वी से गंभीर दूरी के बावजूद ऍरिस को साधारण ग़ैर-वैज्ञानिक लोग भी कुछ दूरबीनों से देख सकते हैं।

ऍरिस की सतह पर तापमान -243 से -217 डिग्री सेंटीग्रेड (यानि 30 से 58कैल्विन) अनुमानित किया गया है। ऍरिस की सतह भूरी है, जो की प्लूटो की लालिमा से भिन्न है। वैज्ञानिकों की सोच है के प्लूटो पर मीथेन की बर्फ़ टिक नहीं पाती और उसके नीचे के लाल रंगों वाले थोलिन नाम के पदार्थ नज़र आने लगते हैं। ऍरिस प्लूटो से अधिक सर्द है इसलिए मीथेन की बर्फ़ ऐसे थोलिनो को हमेशा एक भूरी रंग की बर्फीली चादर से ढके रखती है।

 इन्हें भी देखें 
 बौना ग्रह
 बिखरा चक्र
 वरुण-पार वस्तुएँ
 काइपर घेरा
 यम (प्लूटो)

श्रेणी:वरुण-पार वस्तुएँ
श्रेणी:बौने ग्रह
श्रेणी:सौर मंडल के ग्रह
श्रेणी:प्लूटोई
ऍलजी जीऍस २९० (कुकी फ्रैश) ऍलजी का एक मोबाइल फोन मॉडल है। यह अब तक ज्ञात एकमात्र फोन है जिसमें हिन्दी का इनस्क्रिप्ट वर्चुअल कीपैड अन्तर्निर्मित है।

 फीचर 
 ७.६ सीऍम फुल टचस्क्रीन ए-क्लास यूआइ के साथ।
 आन्तरिक मेमोरी - २२ ऍमबी, २ जीबी माइक्रोऍसडी कार्ड संलग्न, १६ जीबी तक ऍक्पैण्डेबल।
 २ ऍमपी कैमरा, २ डिजिटल जूम, इमेज कैप्चर रिजॉल्यूशन - 16001200, 1280960, 640480, 400240, 320240 वीडियो कैप्चर रिजॉल्यूशन - 320240, 176144
 २ वे यूजर इण्टरफेस
 ऑफिस डॉक्यूमेण्ट (, , ) तथा ईबुक () व्यूअर।
 मल्टीटास्किंग
 वन टच सोशल नेटवर्किंग
 ऑक्सफोर्ड डिक्शनरी
 समर्पित सोशल नेटवर्किंग क्लाइण्ट
 ३.५ ऍमऍम ऑडियो जैक
 इमेज तथा वीडियो ऍडीटिंग
 ९००  लिथियम आयन बैटरी, टाक टाइम - १० घण्टे तक, स्टैण्डबाइ टाइम - अधिकतम ३९० घण्टे तक।
 वायरलेस ऍमऍम रेडियो
 ऍण्टी थैफ्ट मोबाइल ट्रैकर
 ऍक्सलरोमीटर (स्वतः स्क्रीन रोटेशन)
 वॉइस रिकॉर्डिंग
 १००० कॉण्टैक्ट (२० फील्ड)
 टैक्स्ट मैसेज - ५००
 पुश ईमेल
 जावा  2.1
 ऍक्सैसरीज - बैटरी, चार्जर, मैनुअल, ड्राइवर सीडी, स्टीरियो इयर माइक्रोफोन, यूऍसबी डाटा केबल, २ जीबी मेमोरी कार्ड
 ३जी - नहीं

 हिन्दी समर्थन 
इस फोन में पूर्ण हिन्दी प्रदर्शन एवं टंकण समर्थन उपलब्ध है। हिन्दी टाइप करने हेतु इसमें इनस्क्रिप्ट लेआउट आधारित वर्चुअल कीबोर्ड उपलब्ध है। इसमें अन्तर्निर्मित हिन्दी शब्दकोष आधारित   सुविधा भी उपलब्ध है जिससे कि टंकण की गति बढ़ जाती है। हिन्दी तथा अंग्रेजी के मध्य स्विच करने के लिये स्पेसबार के बगल में एक बटन है। वर्चुअल कीपैड के द्वारा फोन में सभी ऍप्लीकेशनों में हिन्दी टाइप की जा सकती है। फोन में उपलब्ध ऑपेरा मिनी ब्राउजर के द्वारा सभी हिन्दी साइटें अच्छी तरह पढ़ी जा सकती हैं।

 बाहरी कड़ियाँ 
 
 मेरे प्रिय - मोबाइल और हिन्दी

श्रेणी:मोबाइल फ़ोन
ऍलपी 145-141 ( 145-141) हमारे सौर मंडल से 15 प्रकाशवर्ष दूर स्थित एक सफ़ेद बौना तारा है। व्याध बी, प्रस्वा बी और वैन मानॅन के तारे के बाद यह सूरज का चौथा सबसे समीपी सफ़ेद बौना है और पृथ्वी की सतह से देखे जाने पर आकाश में मक्खी तारामंडल के क्षेत्र में स्थित है। इस तारे में अब सूरज के द्रव्यमान का केवल 75 द्रव्यमान है, लेकिन यह पहले 4.4 सौर द्रव्यमान का एक मुख्य अनुक्रम तारा हुआ करता था।, . .; , . .; , . .; , .; , .; , . .; , .; , . . (2009). "  . .      0.9  : 20     25    ".   . 137 (6): 45474560. :0902.0627. :2009....137.4547. :10.10880004-625613764547., . .; , . .; , . . (1930). "   1474      - ".     . 20: 132. :1930..20....1.  16 ( 20 658).

 इन्हें भी देखें 
 मक्खी तारामंडल
 सफ़ेद बौना

 सन्दर्भ 

श्रेणी:मक्खी तारामंडल
श्रेणी:सफ़ेद बौने तारे
ऍलेग्स़ेण्डर लालो हेक, जो कि ए॰ एल॰ हेक के नाम से भी जाने जाते हैं, भारतीय राज्य मेघालय के नेता हैं। वर्तमान में वह मेघालय सरकार में स्वास्थ्य एवं परिवार कल्याण मंत्री हैं।  वे भारतीय जनता पार्टी के प्यंथोरूमखरह विधानसभा निर्वाचन क्षेत्र से विधायक भी हैं।

सन्दर्भ

श्रेणी:जीवित लोग
श्रेणी:भारतीय जनता पार्टी के राजनीतिज्ञ
श्रेणी:1967 में जन्मे लोग
श्रेणी:मेघालय के लोग